wickkiey/tamil-wikipedia-chunked huggingface dataset:
# தியாகதுருகம்

## வரலாறு

தியாகதுருகம்நகரின் மத்தியில் ஒரு சிறிய குன்று அமைந்துள்ளது அந்த குன்றின்மேல் ஒரு கோட்டை அமைந்துள்ளது. இதனை கி.பி 1760 முதல் ஐதர் அலியின் கட்டுப்பாட்டில் இருந்தது அடுத்த ஆண்டு ஆங்கிலேயர் வசம் வந்தது பின்னர் திப்பு சுல்தான் அதற்கான போர் புரிந்தார். பின்னர் ஆங்கிலேயர் ஆட்சி நிலையானதும் இந்தக் கோட்டை இராணுவத் தளங்களாகச் செயல்பட்டு வந்தது.
# தியாகதுருகம்

## வரலாறு

### மலையின் மீது அமர்ந்துள்ள சிறப்புகள்

இக்கோட்டையின் உள்ளே நிறைய குகைள் உள்ளது மலையின் மீது சுனை நீர் கிணறு ஒன்றும் உள்ளது ,பிரங்கிகள் மற்றும் அதன் இடிந்த நிலையில் மண்டபம் உள்ளது மற்றும் இதன் மீது ஏறி நின்றுகொண்டு பார்த்தால் ஊரின் அழுகு தெரியும்படி அமைந்துள்ளது.
# திங்கள்நகர்

**திங்கள்நகர்** (ஆங்கிலம்:Thingalnagar), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், கல்குளம் வட்டத்தில் இருக்கும் ஒரு பேரூராட்சி ஆகும். கன்னியாகுமரியிலிருந்து 43 கி.மீ. தொலைவில் அமைந்த திங்கள்நகருக்கு, அருகமைந்த தொடருந்து நிலையம், 2 கி.மீ. தொலைவில் உள்ள இரணியல் ஆகும்.
# திங்கள்நகர்

## பேரூராட்சியின் அமைப்பு

8.15 ச.கி.மீ. பரப்பும், 15 வார்டுகளும், 28 தெருக்களும் கொண்ட இப்பேரூராட்சி குளச்சல் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# திங்கள்நகர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 3,538 வீடுகளும், 13,567 மக்கள்தொகையும் கொண்டது.
# திருக்குறுங்குடி

**திருக்குறுங்குடி** *(Thirukkurungudi)* என்பது தென்னிந்தியாவின் தமிழ்நாடு, திருநெல்வேலி மாவட்டத்தில் அமைந்துள்ள ஒரு நகரமாகும். இது தமிழ்நாடு சட்டமன்றத் தொகுதியான நாங்குநேரியின் ஒரு பகுதியாக உள்ளது. இந்த ஊர் மேற்குத் தொடர்ச்சி மலைகளின் அடிவாரத்திலும், கன்னியாகுமரிக்கு வடக்கே 40 கி.மீ தொலைவிலும், கேரளத்தின் தலைநகரான திருவனந்தபுரத்திலிருந்து சுமார் 120 கி.மீ தொலைவிலும் அமைந்துள்ளது. இவ்வூர் 1,500 ஆண்டுகளுக்கும் மேலான வரலாற்றைக் கொண்ட ஒரு கிராமமாகும். இந்த கிராமத்தில் உள்ளவர்களின் தொழில் விவசாயத்தையும் இவ்வூரில் உள்ள நம்பி ராயர் கோயிலைச் சுற்றியும் இருந்து வருகிறது. இது வைணவர்களுக்கு புனிதமான 108 திவ்ய தேசங்களில் ஒன்றாக அமைந்துள்ளது.  
இவ்வூரில் 15 ஆண்டுகளுக்கு முன்பு வரை நெல் முக்கிய பயிராக இருந்தது, ஏனெனில் அங்கு ஏராளமான மழை பெய்தது, நம்பி நதி வருடத்திற்கு கிட்டத்தட்ட 9 மாதங்கள் பாசன கால்வாய்களுக்கு உணவளித்தது. நிலத்தடி நீரை உறிஞ்சும் தொழில்நுட்பத்தில் முன்னேற்றம் ஏற்பட்டு மழை பற்றாக்குறையாகி வருவதால், இந்த ஊரில் வாழைப்பழங்கள் ஒரு முக்கிய பயிராக மாறிவிட்டன. கிட்டத்தட்ட ஒவ்வொரு வீட்டிலும் நேரடியாகவோ அல்லது நம்பி ராயர் கோயில் மூலமாகவோ விவசாயம் தொடர்பான ஏதாவது ஒரு தொழிலில் ஈடுபடுகிறார்கள்.  
திருக்குறுங்குடியில் உள்ள குளம் மேற்குத் தொடர்ச்சி மலைகளிலிருந்து தண்ணீரைப் பெறுகிறது, இது ஐந்து கால்வாய்கள் மூலம் சேமிக்கப்பட்டு விவசாயத்திற்கு உணவளிக்கப்படுகிறது. இந்த குளம் மீன், பறவைகள், பூச்சிகள், தாவரங்கள், தேரைகள் மற்றும் அவ்வப்போது மலைப்பாம்பு போன்ற பல்வேறு வகையான உயிரினங்களை ஆதரிக்கும் ஒரு பல்லுயிர் மையமாக இருந்து வருகிறது.  
திருக்குறுங்குடிக்கு சாலை வழியாக சென்று அடையலாம். திருநெல்வேலியிலிருந்து நாங்குநேரி வரையிலான தூரம் 45 கி.மீ. ஆகும். திருக்குறுங்குடியிலிருந்து மலை நம்பி கோவிலுக்கு ஜீப்பிலும், நடைப்பயணத்திலும் பயணம் செய்யலாம். இந்த கோவிலுக்கு செல்ல ஜீப்பிற்கான கட்டணம் ஜீப்பிற்கு 1,500 (5 நபர்கள்) ஆகும்.
# திருக்குறுங்குடி

## மக்கள்தொகை

2001 இந்திய மக்கள் தொகை கணக்கெடுப்பின்படி, [1] திருக்குறுங்குடியின் மக்கள் தொகை 8871 இருந்து வந்தனர். இதில் ஆண்கள் 49% மற்றும் பெண்கள் 51%. ஆகும். திருக்குறுங்குடியின் சராசரி கல்வியறிவு விகிதம் 72% ஆகும், இது தேசிய சராசரியான 59.5% ஐ விட அதிகம். திருக்குறுங்குடியில், மக்கள் தொகையில் 11% பேர் 6 வயதுக்குட்பட்டவர்கள் ஆவார்கள்.  
அடையாளங்கள்
கோயிலில் ஐந்து நம்பிகள் உள்ளனர். அவை நின்ற நம்பி (நின்று கொண்டிருக்கும் தோரணை), இருந்த நம்பி (உட்கார்ந்து இருக்கும் தோரணை), கிடந்த நம்பி (தூங்கும் தோரணை), இந்த கோயில் நகரத்தின் மையத்தில் நான்கு பெரிய மாட வீதிகள் (அக்ரஹாரங்கள்) மற்றும் வெளிப்புற சதுக்கத்தில் நான்கு அகலமான மற்றும் நீளமான ரத வீதிகள் (தேர் வீதிகள்) சூழ அமைந்துள்ளது. இந்த திவ்ய தேசத்தின் தலைமை தெய்வம் திருமழிசைப் பிறன், நம்மாழ்வார், பெரியாழ்வார் மற்றும் திருமங்கை ஆழ்வார் ஆகிய நான்கு ஆழ்வார்களால் பாடப்பட்டது (மங்களசாசனம்). இந்தக் கோயிலில் பல தனித்துவமான சிற்பங்கள் உள்ளன. ஒரு குதிரை மற்றும் ஒரு யானை சிற்பம் ஒரே கிரானைட் கல்லில் பெண்களைக் கொண்டு உருவாக்கப்பட்டுள்ளது.
# திருக்குறுங்குடி

## மலை நம்பி கோயில்

மலை நம்பி கோயிலின் காட்சி
மலை நம்பி கோயில் என்பது திருக்குறுங்குடி கிராமத்திலிருந்து 8 கி.மீ தொலைவில் உள்ள ஒரு மலை. இது ஒரு சிறிய மலை ஆகும், இங்கு மலையடிவாரத்தில் இருந்து ஆட்டோ, இரு சக்கர வாகனங்கள் வாடகைக்கு எடுக்கலாம். கோயில் நுழைவாயிலுக்குச் செல்ல சில படிகள் மட்டுமே உள்ளன. பூ தேவி மற்றும் ஸ்ரீ தேவியுடன் கூடிய நம்பி கடவுள் நின்ற கோலத்தில் உள்ள சிலைகள்.  
மகேந்திரகிரி மலை  
திருக்குறுங்குடி பெரிய குளம்.
திருக்குறுங்குடிக்கு அருகிலுள்ள மகேந்திரகிரி மலையில் ஏராளமான மருத்துவ மூலிகைகள் உள்ளன. இந்த மலை ஸ்ரீமத் வால்மீகி ராமாயணம் சுந்தர காண்டத்தின் முதல் அத்தியாயத்தில் குறிப்பிடப்பட்டுள்ளது. சீதையைத் தேடி இலங்கைக்குச் செல்லும் அனுமன் இங்கு கால் பதித்து, பின்னர் வானுலகப் பயணம் மேற்கொண்டார். இந்த மலையில் தவம் செய்யும் பல சித்த புருஷர்கள் வசிக்கின்றனர். திருக்குறுங்குடியிலிருந்து 17 கி.மீ தொலைவில் மகேந்திரகிரி மலையில் இஸ்ரோ அமைந்துள்ளது.
# திருக்குறுங்குடி

## குறிப்பிடத்தக்க நபர்கள்

டி.வி.எஸ் குழுமத்தின் நிறுவனர் டி.வி. சுந்தரம் ஐயங்காரின் சொந்த ஊர் திருக்குறுங்குடி.
# திருக்காட்டுப்பள்ளி

**திருக்காட்டுப்பள்ளி** (*Thirukattupalli*), இந்தியாவின், தமிழ்நாடு மாநிலத்தில் அமைந்துள்ள தஞ்சாவூர் மாவட்டம், பூதலூர் வட்டத்தில் அமைந்துள்ள ஒரு பேரூராட்சி ஆகும். இங்கு சுந்தரர், திருஞானசம்பந்தரால் பாடப்பட்ட அக்னீஸ்வரர் திருக்கோவில் உள்ளது. இப்பேரூராட்சியிலிருந்து தான் காவிரி ஆற்றிலிருந்து குடமுருட்டி ஆறு பிரிகிறது.
# திருக்காட்டுப்பள்ளி

## அமைவிடம்

திருக்காட்டுப்பள்ளி பேரூராட்சியிலிருந்து, தஞ்சாவூர் 30 கி.மீ; திருச்சி 32 கி.மீ; திருவையாறு 17 கி.மீ; பூதலூர் 8 கி.மீ தொலைவிலும் உள்ளது.
# திருக்காட்டுப்பள்ளி

## பேரூராட்சியின் அமைப்பு

6.5 ச. கி. மீ. பரப்பளவும், 15 வார்டுகளும், 52 தெருக்களும் கொண்ட இப்பேரூராட்சி திருவையாறு சட்டமன்றத் தொகுதிக்கும், தஞ்சாவூர் மக்களவைத் தொகுதிக்கும் உட்பட்டது.
# திருக்காட்டுப்பள்ளி

## மக்கள் தொகை பரம்பல்

2011 ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 3,304 வீடுகளும், 12,972 மக்கள்தொகையும் கொண்டது.
# திருமலையம்பாளையம்

**திருமலையம்பாளையம்** (ஆங்கிலம்:Thirumalayampalayam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், மதுக்கரை வட்டத்தில் இருக்கும் ஒரு பேரூராட்சி ஆகும்.  
இப்பேரூராட்சியின் எல்லை கேரள மாநிலத்தினை ஒட்டியுள்ள பகுதியாகும். இங்கு வசிக்கும் மக்களில் பெரும்பாலானோர் விவசாயத் தொழிலையே மேற்கொள்கின்றனர்.
# திருமலையம்பாளையம்

## அமைவிடம்

இது கோவை - பாலக்காடு தேசிய நெடுஞ்சாலையில் கோயம்புத்தூரிலிருந்து 17 கி.மீ. தொலைவில் உள்ளது. இதனருகே அமைந்த தொடருந்து நிலையம் 6 கி.மீ. தொலைவில் உள்ள மதுக்கரையில் உள்ளது.
# திருமலையம்பாளையம்

## பேரூராட்சியின் அமைப்பு

30.65 ச.கி.மீ. பரப்பும், 15 பேரூராட்சி மன்ற உறுப்பினர்களும், 52 தெருக்களும் கொண்ட இப்பேரூராட்சி கிணத்துக்கடவு (சட்டமன்றத் தொகுதி)க்கும், பொள்ளாச்சி மக்களவைத் தொகுதிக்கும் உட்பட்டது.
# திருமலையம்பாளையம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,375 வீடுகளும், 12,164 மக்கள்தொகையும் கொண்டது.
# திருமங்கலம் (மதுரை)

**திருமங்கலம்** (ஆங்கிலம்:Tirumangalam) - மதுரை மாவட்டத்தின் சந்திப்பு நகரம் என்றழைக்கப்படுகிறது. இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் இருக்கும் முதல் நிலை நகராட்சி ஆகும். திருமங்கலம் சட்டப்பேரவைத் தொகுதி விருதுநகர் மக்களவைத் தொகுதிக்கு உட்பட்டதாகும்.திருமங்கலம் ஒரு புகழ் பெற்ற ஊர் .திருமங்கலம் என்று பெயர் வந்த காரணம் :மதுரை மீனாட்சி திருமணத்திற்கு தாலி செய்து தந்த ஊர் திருமாங்கல்யம் இது காலப்போக்கில் திருமங்கலம் என்று உருவானது
# திருமங்கலம் (மதுரை)

## புவியியல்

மதுரை மாவட்டத்தில், என்ற புவியியல் ஆள்கூறுகள் கொண்டு இவ்வூர் அமைந்துள்ளது. கடல் மட்டத்தில் இருந்து இவ்வூர் சராசரியாக 12&nbsp;மீட்டர் (39&nbsp;அடி) உயரத்தில் இருக்கின்றது.
# திருமங்கலம் (மதுரை)

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 51,194 மக்கள் இங்கு வசிக்கின்றார்கள். இவர்களில் 25,426 ஆண்கள், 25,768 பெண்கள் ஆவார்கள். திருமங்கலத்தில் 1000 ஆண்களுக்கு 1013 பெண்கள் உள்ளனர். இது தமிழக மாநில சராசரியான 996-யை விட மிக அதிகம். திருமங்கலம் மக்களின் சராசரி கல்வியறிவு 90.68% ஆகும், இதில் ஆண்களின் கல்வியறிவு 94.86%, பெண்களின் கல்வியறிவு 86.60% ஆகும். இது மாநில சராசரி கல்வியறிவான 80.09% விட அதிகமானதே. திருமங்கலம் மக்கள் தொகையில் 4,952 (9.67%) ஆறு வயதுக்குட்பட்டோர் ஆவார்கள். ஆறு வயதுக்குட்பட்ட குழந்தைகளின் பாலின விகிதம் 1000 ஆண்களுக்கு 941 பெண்கள் என்றுள்ளது. இது தமிழக சராசரியான 943-க்கு சமமானதாக உள்ளது.  
2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 84.45% ஆக இருக்கின்றனர். அதையடுத்து இஸ்லாமியர்கள் 12.37% கிருஸ்துவர்கள் 3.06%, என்ற விகிதத்தில் இருக்கின்றனர். திருமங்கலம் மொத்த மக்கள்தொகையில் பட்டியல் இனத்தவர்கள் 7.21%, பழங்குடியினர் 0.03% ஆக உள்ளனர். திருமங்கலத்தில் 13,564 வீடுகள் உள்ளன.
# திருமங்கலம் (மதுரை)

## பெயர்க் காரணம்

மீனாட்சியை திருமணம் செய்ய, கயிலையில் இருந்த சிவன் மதுரைக்கு வந்தார். அவர்களின் திருமணம் மதுரையில் நடந்தது. திருமணத்திற்கு முன்பு, தேவர்கள் மதுரை அருகிலுள்ள ஒரு பகுதிக்கு வந்து, உத்தாண்டன் தெருவில் இப்போது உள்ள கோவிலில் இருக்கும் நடராஜர் சுவாமியை குல தெய்வமாக வழிபடும் விஸ்வகர்ம இனத்து பொற்கொல்லர் பொன்னை உருக்கி திருமாங்கல்யம் செய்தனர். மாங்கல்யம் செய்வதற்கு முன்பு, சிவனை வழிபட தேவர்கள் விரும்பினர். அவர்களின் விருப்பத்தை உணர்ந்த சிவன், இவ்விடத்தில் தனது திருமணத்திற்கு முன்பே பார்வதி சமேதராக எழுந்தருளி காட்சி தந்தார். இங்கு திருமாங்கல்யம் செய்யப்பட்டதால், இப்பகுதியை தேவர்கள் **திருமாங்கல்யபுரம்** என அழைத்தனர். காலப் போக்கில் திருமங்கலம் என பெயர் மாறியது.
இன்றும் மதுரை நெல்பேட்டை பகுதியில் திருமாங்கல்யம் செய்வதற்கென்றே பிரத்யோகமாக இருக்கின்றனர் இந்த பொற்கொல்லர் வாரிசுகள்.
# திருமங்கலம் (மதுரை)

## வரலாற்றுச் சிறப்புகள்

கீழத்தெரு பழைய ஜூம்மா பள்ளிவாசல் முகலாயப் பேரரசர் நவாப் இருந்த காலத்திற்கு முன்பே கட்டப்பட்டது. <small>கீழத்தெரு பழைய பள்ளிவாசல் திருமங்கலத்தில் பெரிய பள்ளிவாசல் ஆகும்.இப்போது அந்த பள்ளிவாசல் இடிக்கப்பட்டு புதுப்பொலிவுடன் கட்டப்பட்டு உள்ளது </small>
# திருமங்கலம் (மதுரை)

## வரலாற்றுச் சிறப்புகள்

### அரசு அலுவலகங்கள்

ஆங்கிலேயர் ஆட்சிக்குட்பட்ட தென் தமிழகத்தில் நீதிமன்றங்கள் நிறுவப்பட்டு, மதுரையில் தலைமை நீதிமன்றம் ஒன்றையும் முக்கிய அரசு அலுவலகங்களையும் நிறுவினர். அலுவலகங்கள் அனைத்தும் வைகையாற்றின் வடக்கில் இருந்ததால், மழைக் காலங்களில் தென் மாவட்டங்களிலிருந்து ஆற்றுவெள்ள நீரைக் கடந்து வர சிரமம் ஏற்பட்டது. அதனால், திருமங்கலத்தில் சார்பு நீதிமன்றம், துரைமார்கள் பங்களா (தற்போதைய டி.எஸ்.பி. அலுவலகம்), வெளிநாட்டு விருந்தினர்களுக்கான காட்டு பங்களா, ஆயுதங்களை சேமித்து வைக்க கொட்டி ஆகியவை உருவாக்கப்பட்டன. வைகைக்கு தெற்கே நடந்த கலவரங்கள் உட்பட அனைத்து வழக்குகளும் இங்குள்ள நீதிமன்றத்தி்ல் விசாரிக்கப்பட்டு நீதியும் வழங்கப்பட்டது. மேலும், 1799-ஆம் ஆண்டு அக்டோபர் 16-ஆம் நாள், கயத்தாறில் தூக்கிலிடப்பட்ட வீரபாண்டிய கட்டபொம்மனுக்கும் இங்குதான் தீர்ப்பு வழங்கப்பட்டது. அவரை தூக்கிலிடப்பட்ட தூக்குக் கயிறும் இங்குள்ள ஆவணக் காப்பகத்தில் (டார்க் ரூம்) பாதுகாக்கப்பட்டு வந்தது. காவலர்களின் அலட்சியத்தால், அக்கயிற்றை தொலைத்து விட்டனர்.
# திருமங்கலம் (மதுரை)

## வரலாற்றுச் சிறப்புகள்

### தொடருந்து நிலையம்

1875-ஆம் ஆண்டு மதுரை மாவட்டத்தில் தொடருந்து சேவை தொடங்கியது. எதிர்வரும் காலங்களில் மதுரையில் போக்குவரத்து நெரிசல் ஏற்படுவதை கணக்கிற்கொண்டு மாவட்டத்திலுள்ள தொடருந்து நிலையங்களின் நிலை உயர்த்தப்பட்டது. அவ்வாறு ஆங்கிலேயர் ஆட்சியில் மதுரையிலிருந்து திருமங்கலம் வழியாகச் செல்லும் அனைத்து நீராவி தொடருந்துகளுக்கும் நீர்ப்பிடிப்புப் பகுதியாக திருமங்கலத்தை தெரிவு செய்து, 20 அடி உயர இரும்புச் சாரங்கள் அமைத்து, அதன் மீது இரும்பினாலான ஒரு நீர்த்தேக்கத் தொட்டியையும் நிறுவினர். பின்னர் டீசல் எஞ்சின்கள் புழக்கத்தில் வந்ததால் இதன் பயன்பாடு இழந்து ஆங்கிலேயர் ஆட்சியின் அடையாளமாய் நிற்கிறது  
- ஒவ்வோர் ஆண்டும், தமிழ் ஆறாம் மாதமான புரட்டாசியில், பெருமாள் கோயில் திருவிழாவாக பதின்மூன்று நாட்கள் அறிவிக்கப்பட்டு, "புரட்டாசித் திருவிழா"வாகக் கொண்டாடப்படுகிறது.
- ஒவ்வோர் ஆண்டும், தமிழ் கடைசி மாதமான பங்குனியில், அருள்மிகு காட்டுமாரியம்மன் கோயில் திருவிழாவாக அறிவிக்கப்பட்டு, கொடியேற்றம்,காப்பு கட்டுதல், பால்குடமெடுத்தல், அக்கினி சட்டி எடுத்தல் முதலான தினசரி பூசைகள் "பங்குனித் திருவிழா"வாக கொண்டாடப்படுகிறது.
# திருமங்கலம் (மதுரை)

## போக்குவரத்து

### சாலை வழி

மதுரையிலிருந்து கன்னியாகுமரி செல்லும் தேசிய நெடுஞ்சாலையான NH-7 ல் திருமங்கலம் அமைந்திருப்பதால், இராஜபாளையம், குற்றாலம், திருநெல்வேலி, நாகர்கோவில், தூத்துக்குடி, விருதுநகர், சிவகாசி உள்ளிட்ட அனைத்து ஊர்களுக்கும் இங்கிருந்து பேருந்து வசதிகள் உள்ளன.
# திருமங்கலம் (மதுரை)

## போக்குவரத்து

### தொடருந்து வசதி

மதுரை, திருநெல்வேலி, நாகர்கோவில் மற்றும் கொல்லம் இடையே இயங்கும் அனைத்து பயணிகள் தொடருந்துகளும் திருமங்கலம் தொடருந்து நிலையத்தில் நின்று செல்கின்றன. மைசூர் விரைவு தொடருந்து, தூத்துக்குடி விரைவு தொடருந்து, முத்து நகர் விரைவு தொடருந்து, அனந்தபுரி விரைவு தொடருந்து போன்ற விரைவுத் தொடருந்துகளும் இங்கு நின்று செல்கின்றன.
# திருமங்கலம் (மதுரை)

## கல்வி

### உயர் நிலைப்பள்ளிகள்

- லிங்கா மெட்ரிக் பள்ளி
- C.S.I. உயர்நிலை பள்ளி
# திருமங்கலம் (மதுரை)

## கல்வி

### மேல்நிலைப்பள்ளிகள்

- பி.கே.என். ஆரம்பப் பள்ளி(தெற்கு).
- பி.கே.என். ஆரம்பப் பள்ளி(வடக்கு).
- பி.கே.என். ஆண்கள் மேல்நிலை பள்ளி.
- பி.கே.என். பெண்கள் மேல்நிலை பள்ளி.
- பி.கே.என். மெட்ரிக்குலேசன் மேல்நிலை பள்ளி.
- அரசு ஆண்கள் மேல்நிலைப் பள்ளி.
- அரசு பெண்கள் மேல்நிலைப் பள்ளி.
- புனித பிரான்சிஸ் மெட்ரிக்குலேசன் மேல்நிலைப் பள்ளி.
- அல் அமீன் முஸ்லீம் ஆரம்பப் பள்ளி
- அல் அமீன் முஸ்லீம் நர்சரி பள்ளி
- அல்-அமீன் முஸ்லீம் மேல்நிலைப் பள்ளி.
- மெப்கோ ஸ்லெங்க் மெட்ரிக்குலேசன் மேல்நிலைப் பள்ளி.
# திருமங்கலம் (மதுரை)

## கல்வி

### நர்சிங் பள்ளி

- முன்னாள் அமைச்சர் கே. ராஜாராம் நாயுடு பாரா மெடிக்கல் கல்லூரி
# திருமங்கலம் (மதுரை)

## கல்வி

### ஆசிரியர் பயிற்சி நிறுவனம்

- டிஎம் மற்றும் ஆர் (மதுரா மற்றும் ராமநாதபுரம் டயசீஸ்) பெண்கள் ஆசிரியர் பயிற்சி நிறுவனம்
# திருமங்கலம் (மதுரை)

## கல்வி

### கல்லூரிகள்

- அரசினர் ஹோமியோபதி மருத்துவக் கல்லூரி.
- அரசு கலை மற்றும் அறிவியல் கல்லூரி.
- பி.கே.என். கலை மற்றும் அறிவியல் கல்லூரி.
# திருமங்கலம் (மதுரை)

## அரசியல்

திருமங்கலம் நாடாளுமன்றத் தொகுதி விருதுநகர் மக்களவை தொகுதியின் ஒரு பகுதியாக உள்ளது.
# திருமங்கலம் (மதுரை)

## சுகாதார சேவைகள்

### மருத்துவமனைகள்

- அரசு பொது மருத்துவமனை.
- அரசு ஓமியோபதி மருத்துவமனை.
- கே ஜி மருத்துவமனை (பொது).
- சுமா மருத்துவமனை (DGO & அறுவை).
- ப்ரியா மருத்துவமனை (DGO).
- விக்னேஷ்வரா மருத்துவமனை (பொது).
- நகராட்சி RCHP மருத்துவமனை (DGO & பொது).
- பிரீத்தா மருத்துவமனை,கற்பக நகர் (DGO).
# திருமங்கலம் (மதுரை)

## சுகாதார சேவைகள்

### கண் மருத்துவமனை

அரவிந்த் கண் மருத்துவமனை
# திருமங்கலம் (மதுரை)

## சுகாதார சேவைகள்

### பல் மருத்துவமனை

- டாக்டர் நெல்சன் பல் கிளினிக்
- டாக்டர் விஜயலட்சுமி பல் கிளினிக்
# திருமங்கலம் (மதுரை)

## வங்கிகள்

### தேசியமயமாக்கப்பட்ட வங்கிகள்

- ஸ்டேட் வங்கி ஆப் இந்தியா (ஏடிஎம் வசதி உள்ளது)
- கனரா வங்கி (ஏடிஎம் வசதி உள்ளது)
- இந்திய வங்கி (ஏடிஎம் வசதி உள்ளது)
- சிண்டிகேட் வங்கி
# திருமங்கலம் (மதுரை)

## வங்கிகள்

### தனியார் வங்கிகள்

- தமிழ்நாடு மெர்கண்டைல் வங்கி (ஏடிஎம் வசதி உள்ளது)
- ஐசிஐசிஐ வங்கி (ஏடிஎம் வசதி உள்ளது)
- ஹெச்டிஎஃப்சி வங்கி (ஏடிஎம் வசதி உள்ளது)
# திருமங்கலம் (மதுரை)

## வங்கிகள்

### பிற வங்கிகள்

- நகர்ப்புற வங்கி
- பாண்டியன் கிராமோதய வங்கி
- தமிழ்நாடு மாநில நில மேம்பாட்டு வங்கி
- மதுரை மாவட்ட மத்திய கூட்டுறவு வங்கி (MDCC)
- முத் வங்கியாளர்கள்
# திருமங்கலம் (மதுரை)

## சினிமா தியேட்டர்கள் (திரைப்பட திரையரங்குகள்)

- பானு திரையரங்கு (டிடிஎஸ்)
- ஆனந்தா திரையரங்கு (ஆங்கிலேயர் காலத்தில் நிறுவப்பட்ட மதுரையின் இரண்டாம் திரையரங்கு & 1980கள் வரை தமிழகத்தின் இரண்டாவது பெரிய திரையரங்கு [1800+ இருக்கைகள்])
- மீனாட்சி திரையரங்கு (யுஎஃப்ஒ)
# திருமங்கலம் (மதுரை)

## பிரச்சனை

நான்கு வழிச்சாலை என்ற பெயரில், திருமங்கலம் நகராட்சிக்குட்பட்ட நீராதாரங்களான மறவன்குளம், குதிரைச்சாரிக்குளம், செங்குளம், கரிசல்பட்டி போன்ற கண்மாய்களை மூடி சாலை அமைக்கப்பட்டது. அதனால் கடந்த இரண்டாண்டுகளாக இப்பகுதியில் நிலத்தடிநீர் மட்டமும் 600அடிக்கும் கீழ் சென்றுவிட்டது. மேலும் தற்போது தண்ணீர்ப் பஞ்சமும் நிலவி வருகின்றது.
# திருமங்கலம் (மதுரை)

## பிரச்சனை

### குண்டாற்றில் கழிவுகள்

மக்கள் குடியிருப்புகளிலிருந்து வெளியேறும் சாக்கடை நீர் மற்றும் நகரின் பல இடங்களில் சேகரிக்கப்படும் நீர்க் கழிவுகள் முதலியன குண்டாற்றில் நேரடியாக கலக்கப்படுகின்றன. இதனால் குண்டாறு மாசடைந்தும், ஆக்கிரப்புகளால் சுருங்கியும் வருகிறது.
# திருமங்கலம் (மதுரை)

## பிரச்சனை

### சுங்கச்சாவடி

திருமங்கலம் நகர் எல்லையிலிருந்து 2கிமீ தூரத்தில் அமைந்திருக்கும் இந்த சுங்கச்சாவடியில் உள்ளூர்வாசிகளை பணம் கட்ட சொல்லியும், மாதாந்திர பாஸ் எடுக்கச் சொல்லியும் இடையூறு செய்கின்றனர். நகர மக்களின் ஒற்றுமையால் இது அவ்வப்போது தடுக்கப்படுகிறது. ஆனாலும் பிரச்னை தீர்ந்தபாடில்லை.
# திருமங்கலம் (மதுரை)

## பிரச்சனை

### இரயில்வே கேட்

நகரின் வளர்ந்து வரும் பகுதியாக உள்ள கற்பகநகர் செல்லும் வழியில் ஏர்போர்ட் சாலையில் அமைந்துள்ள ரயில்வே கேட் மணிக்கு 3 முதல் 5 முறை மூடப்படுவதால் கடும் போக்குவரத்து நெரிசலும், ஆம்புலன்ஸ்கள் வர தாமதத்தால் உயிர்ப்பலிகளும் ஏற்படுகின்றன. நிதி ஒதுக்கப்பட்டு 2024ல்  
பணி துவங்கி நடைபெறுகிறது.
# திருமழிசை

**திருமழிசை** (ஆங்கிலம்:**Thirumazhisai**), இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தின் பூந்தமல்லி வட்டத்தில் இருக்கும் பேரூராட்சி ஆகும்.  
இது சென்னை பெருநகர் வளர்ச்சிக்குழும எல்லைக்குட்பட்ட பேரூராட்சியாகும். இது சென்னையிலிருந்து 24 கி.மீ துரத்தில் அமைந்துள்ளது. இது திருமழிசை ஆழ்வார் பிறந்த திருத்தலமாகும். இங்கு அருள்மிகு ஒத்தாண்டீஸ்வரர் திருக்கோயில், அருள்மிகு ஜெகநாதபெருமாள் மற்றும் திருமழிசை ஆழ்வார் திருக்கோயில், ஸ்ரீவீற்றிருந்த பெருமாள் திருக்கோயில்கள் அமைந்துள்ளது.
# திருமழிசை

## அமைவிடம்

இப்பேரூராட்சி சென்னை - பெங்களூரு தேசிய நெடுஞ்சாலை மற்றும் சென்னை - திருவள்ளூர் மாநில நெடுஞ்சாலையில் அமைந்துள்ளது. இது மாவட்டத் தலைமையிடமான திருவள்ளூரிலிருந்து 24 கி.மீ. தொலைவில் உள்ளது. இதன் கிழக்கில் சென்னை 22 கி.மீ.; வடக்கில் பூந்தமல்லி 5 கி.மீ.; தெற்கில் ஸ்ரீபெரும்புதூர் 45 கி.மீ. தொலைவில் உள்ளது. இதனருகில் அமைந்த தொடருந்து நிலையம் 15 கி.மீ. தொலைவில் உள்ள திருநின்றவூரில் உள்ளது.
# திருமழிசை

## பேரூராட்சியின் அமைப்பு

6 ச.கி.மீ. பரப்பும், 15 பேரூராட்சி மன்ற உறுப்பினர்களையும், 141 தெருக்களையும் கொண்ட இப்பேரூராட்சி பூந்தமல்லி (சட்டமன்றத் தொகுதி) மற்றும் திருவள்ளூர் மக்களவைத் தொகுதிக்குட்பட்டதாகும்.
# திருமழிசை

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5,220 வீடுகளும், 19,733 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 81.42% மற்றும் பாலின விகிதம் ஆயிரம் ஆண்களுக்கு, 996 பெண்கள் வீதம் உள்ளனர்.
# திருமழிசை

## சிறப்பு

இந்த தலத்தின் தனிச்சிறப்பு, திருமழிசை ஆழ்வார் அவதரித்த தலமாகும். இவர் 12 ஆழ்வார்களில் ஒருவராவார்.
திருமழிசை ஆழ்வாருக்கென்று தனி ஆலயம் இந்த ஊரில் உள்ளது. இந்தக் கோயில் ஜெகந்நாத பெருமாள் கோயில் எனவும் அழைக்கப்படுகிறது. இத்தலத்தில் திருமழிசை ஆழ்வாருக்கு காலில் கண் உள்ளது இதற்கு அருகிலேயே வீற்றிருந்த பெருமாள் கோவில் உள்ளது. இங்கு பெருமாள் அமர்ந்த கோலத்தில் அஷ்டலட்சுமிகளுடன் காட்சி அளிக்கிறார். செங்குந்தர் குல கார்கோடக ஆதினம் மட்டும் நாட்டாமை சபைக்கு பாத்தியப்பட்ட ஒத்தாண்டேசுவரர் கோயில் இங்கு அமைந்துள்ள பழைமையான சிவன் கோயிலாகும்.
# திருநகர்

**திருநகர்** என்பது இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டம், மதுரை மாநகராட்சியின் 4-வது மண்டலத்தில் அமைந்த 98-வது வார்டு பகுதியாகும். இது முன்னர் திருநகர் பேரூராட்சி பகுதியாக இருந்தது. மதுரை மாநகராட்சியை விரிவாக்கும் போது, திருநகர், திருப்பரங்குன்றம், ஹார்விப்பட்டி போன்ற பேரூராட்சிகள் மதுரை மாநகராட்சியுடன் இணைக்கப்பட்டன.
# திருநகர்

## அமைவிடம்

கடல் மட்டத்திலிருந்து சுமார் 199 மீட்டர் உயரத்தில், என்ற புவியியல் ஆள்கூறுகள் கொண்டு திருநகர் புறநகர்ப் பகுதி அமையப் பெற்றுள்ளது.
# திருநகர்

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 16,598 மக்கள் இங்கு வசிக்கின்றார்கள். இவர்களில் 8,252 ஆண்கள், 8,346 பெண்கள் ஆவார்கள். திருநகரில் 1,000 ஆண்களுக்கு 1,011 பெண்கள் உள்ளனர். இது தமிழக மாநில சராசரியான 996-யை விட அதிகம். திருநகர் மக்களின் சராசரி கல்வியறிவு 95.47% ஆகும். இதில் ஆண்களின் கல்வியறிவு 97.73%, பெண்களின் கல்வியறிவு 93.25% ஆகும். இது மாநில சராசரி கல்வியறிவான 80.09% விட அதிகமானதே. திருநகர் மக்கள் தொகையில் 1,398 (8.42%) ஆறு வயதுக்குட்பட்டோர் ஆவார்கள். ஆறு வயதுக்குட்பட்ட குழந்தைகளின் பாலின விகிதம் 1,000 ஆண்களுக்கு 934 பெண்கள் என்றுள்ளது. இது தமிழக சராசரியான 943-க்கு குறைவானதாக உள்ளது.  
2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 92.06% ஆக இருக்கின்றனர். அதையடுத்து கிருஸ்துவர்கள் 4.52%, இஸ்லாமியர்கள் 3.10% என்ற விகிதத்தில் இருக்கின்றனர். திருநகர் மொத்த மக்கள்தொகையில் தாழ்த்தப்பட்டோர் 2.57%, பழங்குடியினர் 0.08% ஆக உள்ளனர். திருநகரில் 4,418 வீடுகள் உள்ளன.
# திருநாகேஸ்வரம்

**திருநாகேஸ்வரம்** (ஆங்கிலம்:Thirunageswaram) இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில், கும்பகோணம் வட்டத்தில் இருக்கும் ஒரு பேரூராட்சி ஆகும். இங்கு திருநாகேஸ்வரம் நாகநாதசுவாமி கோயில் மற்றும் உப்பிலியப்பன் கோயில் உள்ளது.இது வணிக நகரமான கும்பகோணத்தின் புறநகர் பகுதி ஆகும்
# திருநாகேஸ்வரம்

## அமைவிடம்

திருநாகேஸ்வரம் பேரூராட்சி கும்பகோணத்திலிருந்து 7 கி.மீ. தொலைவிலும், தஞ்சாவூரிலிருந்து 40 கி.மீ. தொலைவிலும் உள்ளது.
# திருநாகேஸ்வரம்

## தொழில்

நெசவுத்தொழில், விவசாயம் மற்றும் சுற்றுலா சார்ந்த தொழில்கள். 1956 கணக்குப்படி, 8,000 செங்குந்த கைக்கோளர் மரபினர்கள் நெசவு தொழில் செய்து வந்தனர்.
# திருநாகேஸ்வரம்

## பேரூராட்சியின் அமைப்பு

6.70 ச.கி.மீ. பரப்பும், 15 வார்டுகளும், 85 தெருக்களும் கொண்ட இப்பேரூராட்சி கும்பகோணம் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.
# திருநாகேஸ்வரம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,940 வீடுகளும், 15,082 மக்கள்தொகையும் கொண்டது.
# திருநாகேஸ்வரம்

## சிறப்புமிக்க கோவில்கள்

- உப்பிலியப்பன் கோயில் வைணவ தலம் ஆகும்.
- திருநாகேஸ்வரம் (கோயில்) சைவ திருத்தலம்.
# திருநாகேஸ்வரம்

## சிறப்புமிக்க கோவில்கள்

### சிறு கோவில்கள்

- வெள்ளை விநாயகர் ஆலயம்
- ரெட்டை பிள்ளையார் கோயில்
- கற்பக விநாயகர் ஆலயம், சன்னாபுரம்
- தோப்புதெரு மாரியம்மன் கோயில்
- சன்னாபுரம் மாரியம்மன் கோயில்
- காளியம்மன் கோயில்
- செல்வ வினாயகர் ஆலயம்
- ஆதி தேவி மாரியம்மன் - மேலத்தெரு
- அண்ணாமலையார் கோயில்
- திரௌபதையம்மன் கோயில்
- பிரித்தியங்கிரா தேவி ஆலயம்
# திருநீர்மலை

**திருநீர்மலை** (ஆங்கிலம்:Thiruneermalai), இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தில் உள்ள பல்லாவரம் வட்டத்தில் இருக்கும் தாம்பரம் மாநகராட்சியின் ஒரு பகுதியாகும். மேலும் இது சென்னையின் புறநகர் பகுதி ஆகும். 108 வைணவத் திவ்விய தேசங்களில் ஒன்றான திருநீர்மலை நீர்வண்ணப்பெருமாள் கோயில் இங்கு அமைந்துள்ளது.
# திருநீர்மலை

## தாம்பரம் மாநகராட்சியுடன் இணைத்தல்

3 நவம்பர் 2021 அன்று இந்த பகுதியானது தாம்பரம் மாநகராட்சியுடன் இணைக்கப்பட்டது.
# திருநீர்மலை

## அமைவிடம்

திருநீர்மலை அருகே 4-5 கி.மீ. தொலைவில் பல்லாவரம், பம்மல், குன்றத்தூர் அமைந்துள்ளது. இது காஞ்சிபுரத்திலிருந்து 56 கி.மீ. தொலைவில் உள்ளது.
# திருநீர்மலை

## பகுதியின் அமைப்பு

4.80 சகி.மீ. பரப்பும், 216 தெருக்களையும் கொண்ட இப்பகுதி பல்லாவரம் (சட்டமன்றத் தொகுதி) மற்றும் ஸ்ரீபெரும்புதூர் மக்களவைத் தொகுதிக்குட்பட்டதாகும்.
# திருநீர்மலை

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பகுதி 7,660 வீடுகளும், 30,702 மக்கள்தொகையும் கொண்டது. மேலும் இப்பகுதியின் எழுத்தறிவு 90.50% மற்றும் பாலின விகிதம் 1,000 ஆண்களுக்கு, 998 பெண்கள் வீதம் உள்ளனர்.
# திருநீர்மலை

## சிறப்புகள்

கோபுரம்]]
திருநீர்மலை, ஒரு திவ்வியதேச தலமாகும். இங்குள்ள திருநீர்மலை நீர்வண்ணப்பெருமாள் கோயில், பெருமாள் நீர்வண்ணராக திருநீர் மலையடிவாரத்தில் அருள் புரிகின்றார். மலைமீது ரங்கநாதராகவும், உலகளந்தவராகவும், நரசிம்மராகவும் சேவை சாதிக்கின்றார். திருமங்கை ஆழ்வாரால் மங்களாசாசனம் செய்யப்பெற்ற தலமாகும்.
# திருநின்றவூர்

**திருநின்றவூர்** (*Thirunindravur*) இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டம், ஆவடி வட்டத்தில் உள்ள நகராட்சி ஆகும். இந்த நகராட்சியானது 2024 ஆம் ஆண்டு ஆவடி மாநகராட்சியுடன் இணைக்கப்பட்டது. இது சென்னை மாநகருக்கு வடமேற்கில் உள்ளது. இது சென்னையிலிருந்து 32 கி.மீ. தொலைவில் அமைந்துள்ளது. திருநின்றவூர் **சென்னை பெருநகர** பகுதியின் ஓர் அங்கம் ஆகும்.  
இந்நகரில் பக்தவத்சல பெருமாள் கோவில், பூசலார் நாயனார் தம் மனதில் கட்டிய இருதயாலீஸ்வரர் கோவில் அமைந்துள்ளது மிகவும் சிறப்பு வாய்ந்ததாகும். மேலும் இந்நகராட்சியினை சுற்றி புதுசத்திரம், கொட்டாம்பேடு, கொசவன்பாளையம், அன்னம்பேடு, நடுக்குத்தகை, நத்தம்பேடு, நிமிலச்சேரி, நாச்சியார் சத்திரம், பாக்கம், கொமக்கம்பேடு போன்ற 16 கிராம ஊராட்சிகள் உள்ளன.  
மேலும் இந்நகரில் திருநின்றவூர் தொடருந்து நிலையம் அமைந்துள்ளது. இந்த தொடருந்து நிலையத்தினை தினந்தோறும் சுமார் 50,000க்கும் மேற்பட்டோர் பயன்படுத்தி வருகின்றனர்.
# திருநின்றவூர்

## அமைவிடம்

சென்னை - திருப்பதி செல்லும் நெடுஞ்சாலையில் அமைந்த திருநின்றவூர் நகராட்சிக்கு மேற்கில் திருவள்ளூர் 16 கி.மீ. தொலைவில் உள்ளது. இங்கு தொடருந்து நிலையம் உள்ளது. திருநின்றவூருக்கு கிழக்கே ஆவடி 9 கி.மீ.; தெற்கே பூவிருந்தமல்லி 16 கி.மீ. தொலைவில் உள்ளது.
# திருநின்றவூர்

## நகராட்சியின் அமைப்பு

11 ச.கி.மீ. பரப்பும், 18 நகராட்சி மன்ற உறுப்பினர்களையும், 742 தெருக்களையும் கொண்ட இந்நகராட்சி ஆவடி (சட்டமன்றத் தொகுதி) மற்றும் திருவள்ளூர் மக்களவைத் தொகுதிக்குட்பட்டதாகும்.
# திருநின்றவூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இந்நகராட்சி 9,425 வீடுகளும், 37,095 மக்கள்தொகையும், கொண்டது. மேலும் இந்நகராட்சியின் எழுத்தறிவு 92.26% மற்றும் பாலின விகிதம் ஆயிரம் ஆண்களுக்கு, 1016 பெண்கள் வீதம் உள்ளனர்.
# திருநின்றவூர்

## கோவில்கள்

திருநின்றவூர் அருள்மிகு பக்தவத்சல பெருமாள் கோவில், 108 திவ்யதேசங்களில் ஒன்றாகும். இதைத் தவிர, இங்கு திரு இரித்யாலீசுவரர் கோவில் சுமார் 1,500 ஆண்டுகளுக்கு முன்னால் கட்டப்பட்டு இன்றும் நன்றாக பராமரிக்கபட்டு வருகிறது. இந்த கோவில்கள் பல்லவர் காலத்தில் கட்டபட்டன. திருநின்றவூர் ஏரி மிகவும் பெரியதாகும். திரு ஏரிகாத்த இராமர் கோவில் மிகவும் பிரசித்திபெற்றது. முற்காலத்தில் இப்பகுதி தொண்டை மண்டலம் என்று அழைக்கப்பட்டது. இப்பகுதியில் அருகில் திருமழிசை ஜெகந்நாத சுவாமி திருத்தலமும் அமைந்துள்ளது.
# திருநின்றவூர்

## பேருந்து வசதி

சென்னை மாநகர பேருந்துகளின் விவரம்:
1. எம்54 ஏ--> பூவிருந்தவல்லி - திருநின்றவூர்
1. 65 சி --> அம்பத்தூர் தொழிற்பேட்டை - பாக்கம், வழி திருநின்றவூர்
1. எம்70 ஈ --> கோயம்பேடு - வேப்பம்பட்டு, வழி திருநின்றவூர்
1. 71 ஈ --> பிராட்வே - திருநின்றவூர்
1. எம்71 ஈ --> அம்பத்தூர் தொழிற்பேட்டை - திருநின்றவூர்
1. 154 ஏ --> தி. நகர் - திருநின்றவூர்
1. 563 --> அம்பத்தூர் தொழிற்பேட்டை - பெரியபாளையம், வழி திருநின்றவூர்
1. 571 --> பிராட்வே - திருவள்ளூர், வழி திருநின்றவூர்
1. 572 --> அம்பத்தூர் தொழிற்பேட்டை - திருவள்ளூர், வழி திருநின்றவூர்
1. 580 --> ஆவடி - ஆரணி, வழி திருநின்றவூர்
1. 71 பி --> தி. நகர் - வேப்பம்பட்டு, வழி திருநின்றவூர்
1. 71 வி --> பிராட்வே - வேப்பம்பட்டு, வழி திருநின்றவூர்
1. T16 --> ஆவடி - திருவள்ளூர், வழி திருநின்றவூர்
# திருநின்றவூர்

## தொடருந்து வசதி

சென்னை சென்ட்ரல் மற்றும் சென்னை கடற்கரை தொடருந்து முனையத்திலிருந்து திருவள்ளூர் , அரக்கோணம் சந்திப்பு, திருத்தணி வரை இயக்கப்படும் அனைத்து புறநகர் மின்சார தொடருந்துகளும் திருநின்றவூர் தொடருந்து நிலையத்தில் நின்று செல்லும்.
# திருநின்றவூர்

## பொழுதுபோக்கு

திருநின்றவூரில் இயங்கிவரும் இரண்டு திரைஅரங்குகள்
1. காவேரி திரையரங்கம் - திருநின்றவூரில் இயங்கி வரும் டாட்டா ஸ்டீல் நிறுவனத்தின் எதிரில் உள்ளது
1. லக்ஷ்மி திரையரங்கம் - கிருஷ்ணபுரம் அருகில் உள்ளது.
# திருநின்றவூர்

## இதனையும் காண்க

- திருவள்ளூர் நகராட்சி
- தமிழக நகராட்சிகள்
- திருநின்றவூர் ஏரி
# திற்பரப்பு

யின் மேற்புறக்காட்சி]]  
**திற்பரப்பு** (ஆங்கிலம்:Thiruparappu), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், திருவட்டாறு வட்டத்தில் இருக்கும் ஒரு பேரூராட்சி ஆகும். இவ்வூரில் இருக்கும் திற்பரப்பு அருவி கன்னியாகுமரி மாவட்டத்தின் சிறந்த சுற்றுலாத் தலங்களுள் ஒன்றாகும்.
# திற்பரப்பு

## அமைவிடம்

திற்பரப்பு பேரூராட்சி, கன்னியாகுமரியிலிருந்து 40 கி.மீ.; நாகர்கோவிலிருந்து 35 கி.மீ.; மார்த்தாண்டத்திலிருந்து 13 கி.மீ. தொலைவில் உள்ளது.
# திற்பரப்பு

## பேரூராட்சியின் அமைப்பு

10.96 ச.கி.மீ. பரப்பும், 18 வார்டுகளும், 29 தெருக்களும் கொண்ட இப்பேரூராட்சி பத்மநாபபுரம் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# திற்பரப்பு

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5839 வீடுகளும், 22401 மக்கள்தொகையும் கொண்டது.
# திருப்போரூர்

**திருப்போரூர்** (ஆங்கிலம்: *Thiruporur*) இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தில் உள்ள திருப்போரூர் வட்டத்தின் தலைமையிடமும், பேரூராட்சியும் ஆகும். இங்கு திருப்போரூர் கந்தசாமி கோயில் உள்ளது. இங்கு திருப்போரூர் ஊராட்சி ஒன்றியத்தின் வட்டார வளர்ச்சி அலுவலகம் இயங்குகிறது. திருப்போரூர் நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது. திருப்போரூர் காஞ்சிபுரம் மக்களவைத் தொகுதிக்கு உட்பட்டதாகும்.
# திருப்போரூர்

## அமைவிடம்

திருப்போரூர் பேரூராட்சியிலிருந்து காஞ்சிபுரம் 65 கி.மீ.; செங்கல்பட்டு 25 கி.மீ.; சென்னை 45 கி.மீ. தொலைவில் உள்ளது.
# திருப்போரூர்

## பேரூராட்சியின் அமைப்பு

8 ச.கி.மீ. பரப்பும், 15 பேரூராட்சி மன்ற உறுப்பினர்களையும் கொண்ட இப்பேரூராட்சி செங்கல்பட்டு (சட்டமன்றத் தொகுதி) மற்றும் காஞ்சிபுரம் மக்களவைத் தொகுதிக்குட்பட்டதாகும்.
# திருப்போரூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3256 வீடுகளும், 13,666 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 84.52% மற்றும் பாலின விகிதம் 1,000 ஆண்களுக்கு, 945 பெண்கள் வீதம் உள்ளனர்.
# திருப்பனந்தாள்

**திருப்பனந்தாள்** (ஆங்கிலம்:Thiruppanandal), இந்தியாவின் தமிழ்நாடு மாநிலத்தில், தஞ்சாவூர் மாவட்டம், திருவிடைமருதூர் வட்டம், திருப்பனந்தாள் ஊராட்சி ஒன்றியத்தில் அமைந்த முதல்நிலை பேரூராட்சி ஆகும். இப்பேரூராட்சி மூன்று வருவாய் கிராமங்களைக் கொண்டது. இப்பேரூராட்சியில் புகழ்பெற்ற திருப்பனந்தாள் காசிமடம் உள்ளது.
# திருப்பனந்தாள்

## அமைவிடம்

திருப்பனந்தாள் கும்பகோணத்திலிருந்து 20 கி.மீ. மற்றும் தஞ்சாவூரிலிருந்து 60 கி.மீ. தொலைவில் உள்ளது.
# திருப்பனந்தாள்

## பேரூராட்சியின் அமைப்பு

12.56 ச.கி.மீ. பரப்பும், 15 வார்டுகளும், 40 தெருக்களும் கொண்ட இப்பேரூராட்சி திருவிடைமருதூர் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.
# திருப்பனந்தாள்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,587 வீடுகளும், 11,169 மக்கள்தொகையும் கொண்டது.
# திருப்பனந்தாள்

## இதனையும் காண்க

- திருப்பனந்தாள் ஊராட்சி ஒன்றியம்
# திருப்புவனம்

**திருப்புவனம்** (ஆங்கிலம்:Thirupuvanam), இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியத்தில் இருக்கும் ஒரு பேரூராட்சி ஆகும்.  
2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 6,240 வீடுகளும், 24,554 மக்கள்தொகையும் கொண்டது.
இது 20 சகி.மீ. 18 பரப்பும், வார்டுகளும், 103 தெருக்களும் கொண்ட இப்பேரூராட்சியானது மானாமதுரை (சட்டமன்றத் தொகுதி)க்கும், சிவகங்கை மக்களவைத் தொகுதிக்கும் உட்பட்டது.
# திருப்புவனம்

## அமைவிடம் மற்றும் முக்கியத்துவம்

வைகை ஆற்றின் தென்கரையில் அமைந்துள்ள இந்த நகரம், மதுரைக்கு தென்கிழக்கே சுமார் 20 கி.மீ தொலைவில் உள்ளது. மதுரை - மானாமதுரை தெற்கு ரயில்வே பிரிவில் திருப்புவனம் ரயில் நிலையம் அமைந்துள்ளது. மதுரையிலிருந்து திருப்புவனத்திற்கு வழக்கமான பேருந்து சேவைகளும் உள்ளன. இந்த திருப்புவனம் வாரணாசியைப் போலவே புனிதமாகக் கருதப்படுகிறது, ஏனெனில் இங்கு வைகை ஆறு வடக்கு நோக்கித் திரும்பி பின்னர் கிழக்கு நோக்கிப் பாய்கிறது.. திருப்புவனம் நகரம் முந்தைய மதுரை மாவட்டத்தில் ஒரு பகுதியாக இருந்தது.
# திருப்புவனம்

## முக்கிய கோவில்கள் மற்றும் வழிபாட்டுத் தலங்கள்

### ஸ்ரீ புஷ்பவனேஸ்வரர் கோவில் (திருப்புவனம், சிவகங்கை மாவட்டம்):

கி.பி 7-ஆம் நூற்றாண்டில் சோழர் காலத்தில் கட்டப்பட்டதாக நம்பப்படும் இக்கோவிலின் தற்போதைய கற்கட்டுமானம் ஆதித்த சோழனால் (கிபி. 870-907) கட்டப்பட்டது. திராவிடக் கட்டிடக்கலை பாணியில் அமைந்த இக்கோவில் கிழக்கு நோக்கி ஐந்து நிலை (சில ஆதாரங்களின்படி ஏழு நிலை) ராஜகோபுரத்தைக் கொண்டுள்ளது. கருங்கல் சுவர்களால் சூழப்பட்ட இக்கோவிலில் பல சன்னதிகளும், நூற்றுக்கால் மண்டபமும் உள்ளன. இங்கு சிவபெருமான் புஷ்பவனேஸ்வரராகவும் (பூவனநாதர் என்றும் அழைக்கப்படுகிறார்), பார்வதி தேவி சௌந்தரநாயகியாகவும் (மங்களாம்பிகை அல்லது மின்னனாயல் என்றும் அழைக்கப்படுகிறார்) வணங்கப்படுகிறார்கள். சிவலிங்கம் சுயம்பு லிங்கமாக மகுடத்தோடு கூடிய சடாமுடியும், திரிசூலமும் கொண்டு காட்சி அளிக்கிறது. சம்பந்தர், அப்பர் மற்றும் சுந்தரர் ஆகியோரால் தேவாரம் பாடப்பட்ட பாடல் பெற்ற ஸ்தலம் இதுவாகும். வைகை நதி வடக்கு நோக்கித் திரும்புவதால் இது வாரணாசிக்கு இணையான புனிதத்தலமாகக் கருதப்படுகிறது. சிவபெருமான் பொன்னையாளுக்காக தங்கம் அளித்த திருவிளையாடல் இங்கு நிகழ்ந்தது; உற்சவ மூர்த்தியின் கன்னத்தில் பொன்னையாள் கிள்ளிய அடையாளம் இன்றும் காணப்படுகிறது . ஞானசம்பந்தருக்காக நந்தி சாய்ந்திருப்பது இக்கோவிலின் தனிச்சிறப்பு. சிவலிங்கத்தின் பின்புறம் மோட்ச தீபம் என்ற களிமண் விளக்குகள் ஆன்மாக்களின் வழி காட்டுவதற்காக ஏற்றப்படுகின்றன. சௌந்தரநாயகி, பாஸ்கர விநாயகர், சுப்பிரமணியர், சூரியன், சயனப்பெருமாள், நான்கு நாயன்மார்கள், 63 நாயன்மார்கள், சப்த மாதர்கள், மகாலட்சுமி, தட்சிணாமூர்த்தி, சந்திரன் மற்றும் நவக்கிரகங்களுக்கு தனித்தனி சன்னதிகள் உள்ளன. ஸ்தல விருட்சம் - பலா மரம். புனித நீர்நிலைகள் - மாணிக்கர்ணிகா, வைகை, வசிஷ்ட மற்றும் இந்திர தீர்த்தம். ஆற்றின் மறுகரையில் மூவர் மண்டபம் உள்ளது, இங்குதான் மூன்று நாயன்மார்களும் பாடினர். கோவிலில் அழகிய நடராஜர் சிலை உள்ளது, அதன் இருபுறமும் வியாக்கிரபாதர் மற்றும் பதஞ்சலி முனிவர்கள் காணப்படுகின்றனர்.
# திருப்புவனம்

## முக்கிய கோவில்கள் மற்றும் வழிபாட்டுத் தலங்கள்

### பிற வழிபாட்டுத் தலங்கள்:

ஜஸ்ட்டயல் இணையதளத்தில் திருப்புவனம் (சிவகங்கை) பகுதியில் சித்தான் கோவில், அருள்மிகு கத்தரிக்காய் சித்தன் திருக்கோவில், நாகராண்டாள் கோவில், ஸ்ரீ ஆதி கொரக்கநாதர் கோவில், ஸ்ரீ வீரபத்திரன் கோவில், ஒருசொல் வாசகர் கோவில், அம்மன் கோவில், சித்தி விநாயகர் கோவில், ஸ்ரீ சின்ன மாரியம்மன் கோவில், திருப்புவனம் ஆனந்த ஐயப்பன் திருக்கோவில், ஸ்ரீ பத்திரகாளி அம்மன் கோவில், முனியாண்டி கோவில், ஸ்ரீ ஊர்காவல் ஐயனார் கோவில், பாளையூர் பிள்ளையார் கோவில், ஊர்காவலன் கோவில், மடப்புரம் காளி அம்மன் கோவில், ஸ்ரீ ஊர்காவலன் கோவில், வேத பிள்ளையார் கோவில் மற்றும் ஸ்ரீ மரநாடு கருப்பணசாமி கோவில் போன்ற பல கோவில்கள் பட்டியலிடப்பட்டுள்ளன. மேலும், திருப்புவனத்தில் (சிவகங்கை) அலங்கார அன்னை கதீட்ரல் என்ற தேவாலயமும் உள்ளது.
# திருப்புவனம்

## முக்கிய திருவிழாக்கள் மற்றும் கலாச்சார நிகழ்வுகள்

### ஸ்ரீ புஷ்பவனேஸ்வரர் கோவில் (திருப்புவனம், சிவகங்கை):

இக்கோவிலில் வைகாசி விசாகம் (மே-ஜூன்), ஆடி முளைக்கொட்டு (ஆகஸ்ட்-செப்டம்பர்), நவராத்திரி (செப்டம்பர்-அக்டோபர்) மற்றும் ஐப்பசி கோலாட்டம் (அக்டோபர்-நவம்பர்) ஆகிய நான்கு ஆண்டு திருவிழாக்கள் நடைபெறுகின்றன . சிவராத்திரி, விநாயகர் சதுர்த்தி, விஜயதசமி, கார்த்திகை தீபம், மார்கழி ஆருத்ரா தரிசனம் (டிசம்பர்-ஜனவரி), மாசி சிவராத்திரி (பிப்ரவரி-மார்ச்) மற்றும் 10 நாள் பங்குனி உற்ஸவம் (மார்ச்-ஏப்ரல்) போன்ற பொதுவான திருவிழாக்களும் கொண்டாடப்படுகின்றன . புரட்டாசி மாதத்தில் (செப்டம்பர்-அக்டோபர்) தீர்த்தவாரி நடைபெறுகிறது . ஐப்பசி கோலாட்டத்தின்போது கோவிலில் கோலாட்டம் நடனம் நிகழ்த்தப்படுகிறது . பங்குனி உற்ஸவம் பத்து நாட்கள் கொண்டாடப்படும் ஒரு பெரிய திருவிழா ஆகும்.
# திருப்புவனம்

## முக்கிய திருவிழாக்கள் மற்றும் கலாச்சார நிகழ்வுகள்

### உள்ளூர் மற்றும் பிராந்திய திருவிழாக்கள்:

சிவகங்கை மாவட்டத்தில் உள்ள திருப்புவனம் (சிவகங்கை) மற்றும் அதைச் சுற்றியுள்ள பகுதிகளில் களையார் கோவில் தெப்பத் திருவிழா, நாட்டரசன்கோட்டை கார் திருவிழா, கண்டதேவி கார் திருவிழா, தாயமங்கலம் பத்து நாள் திருவிழா மற்றும் பிள்ளையார்பட்டி விநாயகர் சதுர்த்தி போன்ற பல கோவில் திருவிழாக்கள் புகழ்பெற்றவை . விநாயகர் சதுர்த்தி (ஆகஸ்ட்-செப்டம்பர்) பிள்ளையார்பட்டி கோவிலில் பத்து நாட்கள் கொண்டாடப்படும் ஒரு பெரிய திருவிழா ஆகும் . கார்த்திகை தீபம் (நவம்பர்-டிசம்பர்) சிவபெருமானுக்குரிய கோவில்களில் கொண்டாடப்படுகிறது . சித்திரை திருவிழா மதுரை மற்றும் திருப்புவனம் (சிவகங்கை) ஆகிய இரு இடங்களிலும் கொண்டாடப்படுகிறது . திருப்புவனம் (சிவகங்கை) பூமாரியம்மன் கோவிலில் பங்குனி திருவிழா பத்து நாட்கள் கொடியேற்றத்துடன் வெகு விமர்சையாக கொண்டாடப்படுகிறது . பக்தர்கள் அக்கினிச்சட்டி எடுத்தல், ஆயிரம் கண்பானை எடுத்தல் மற்றும் மாவிளக்கு எடுத்தல் போன்ற நேர்த்திக்கடன்களை செலுத்துகின்றனர் . மார்கழி திருவாதிரை திருவிழா புஷ்பவனேஸ்வரர் கோவில் (சிவகங்கை) மற்றும் காம்பகேஸ்வரர் கோவில் (தஞ்சாவூர்) ஆகிய இரு கோவில்களிலும் கொண்டாடப்படுகிறது.
# திருப்புவனம்

## பொருளாதாரம் மற்றும் முக்கிய தொழில்கள்

சிவகங்கை மாவட்டத்தின் பொருளாதாரம் பெரும்பாலும் விவசாயத்தை அடிப்படையாகக் கொண்டது, நெல் இங்கு முக்கிய பயிராகும் . மேலும், நிலக்கடலை, கரும்பு, பருப்பு வகைகள், சிறு தானியங்கள், மிளகாய் மற்றும் பருத்தி போன்றவையும் பயிரிடப்படுகின்றன . தோட்டக்கலை, பால் பண்ணை மற்றும் பிற சேவைத் தொழில்களும் இங்கு உள்ளன . திருப்புவனத்தில் பிரிட்டானியா இந்தியன் புட்ஸ் பிஸ்கட் தொழிற்சாலை அமைந்திருப்பது குறிப்பிடத்தக்கது . சிவகங்கை மாவட்டத்தில் கிராஃபைட் போன்ற கனிம வளங்களும் உள்ளன. சிவகங்கை மாவட்டம் தொழில் ரீதியாக பின்தங்கிய மாவட்டமாக வகைப்படுத்தப்பட்டுள்ளது, விவசாயம் முக்கிய துறையாக உள்ளது . திருப்புவனம் (சிவகங்கை) மதுரைக்கு அருகில் இருப்பதால், மதுரை நகர பேருந்து வசதிகள் மற்றும் பிற பொருளாதார வாய்ப்புகள் இங்கு கிடைக்கின்றன.
# திருப்புவனம்

## சுற்றியுள்ள சுற்றுலா தலங்கள்

முக்கிய சுற்றுலாத் தலமாக ஸ்ரீ புஷ்பவனேஸ்வரர் கோவில் விளங்குகிறது. இது மத முக்கியத்துவம் மற்றும் கட்டிடக்கலை அழகுக்காக அறியப்படுகிறது . மதுரைக்கு அருகில் இருப்பதால், மீனாட்சி அம்மன் கோவில் போன்ற மதுரையின் பிற இடங்களையும் எளிதில் சென்று பார்க்க முடியும் . கீழடி அகழ்வாராய்ச்சி தளம், வெட்டங்குடி பறவைகள் சரணாலயம் மற்றும் இடைக்காட்டூர் தேவாலயம் போன்ற இடங்களும் அருகில் உள்ளன .
# திருப்புவனம்

## ஊரின் சிறப்பு மற்றும் பயண வழிகாட்டி

சிவகங்கை மாவட்டத்தில் உள்ள திருப்புவனம், ஆழ்ந்த புராண வேர்களைக் கொண்ட ஒரு புனிதமான சைவ யாத்திரை தலமாக விளங்குகிறது. மதுரை- இராமேஸ்வரம் நெடுஞ்சாலையில் 20-வது கிலோ மீட்டரில், வைகை ஆற்றங்கரையில் தெற்கு பகுதியில் உள்ளது. காசிக்கு செல்ல இயலாதவர்கள் திருப்புவனத்திற்கு வருகை புரிந்து இங்குள்ள வைகை ஆற்றில் அஸ்தியை கரைத்து செல்கின்றனர்.  
- **சாலை வழியாக:** மதுரை மற்றும் பிற முக்கிய நகரங்களிலிருந்து பேருந்து வசதிகள் உள்ளன .
- **ரயில் வழியாக:** மதுரை - மானாமதுரை ரயில் பாதையில் திருப்புவனம் ரயில் நிலையம் உள்ளது .
- **விமான வழியாக:** மதுரை சர்வதேச விமான நிலையம் அருகிலுள்ள விமான நிலையமாகும் (சுமார் 20 கி.மீ)
# திருப்புவனம்

## இதனையும் காண்க

திருப்புவனம் புஷ்பவனேஸ்வரர் கோயில்
# திருத்தங்கல்

**திருத்தங்கல்** (ஆங்கிலம் : :en:Thiruthangal), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் உள்ள சிவகாசி வட்டத்தில் உள்ள சிவகாசி மாநகராட்சிப் பகுதியும் சிவகாசி மாநகராட்சி<nowiki/>யின் மண்டலங்களுள் ஒன்றாகும்.
# திருத்தங்கல்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 86&nbsp;மீட்டர்(482&nbsp;அடி) உயரத்தில் இருக்கின்றது.
# திருத்தங்கல்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, 15,424 குடும்பங்களையும் கொண்ட இப்பகுதியின் மக்கள்தொகை 55,362 ஆகும். அதில் 27,676 ஆண்களும், 27,686பெண்களும் உள்ளனர். இந்நகரத்தின் எழுத்தறிவு 80.5% மற்றும் பாலின விகிதம் 1000 ஆண்களுக்கு, 1,000 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 5918 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 943 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடி மக்களும் முறையே 11,567 மற்றும் 103 ஆகவுள்ளனர். மக்கள்தொகையில் இந்துக்கள் 92.74%, இசுலாமியர்கள் 1.03%, கிறித்தவர்கள் 6.14% மற்றும் பிறர் 0.09% ஆகவுள்ளனர்.
# திருத்தங்கல்

## முக்கிய தொழில்கள்

திருத்தங்கல் சிவகாசியுடன் முன்பு இணைந்து இருந்தது. சிவகாசியைப் போலவே திருத்தங்கலிலும் பட்டாசு, தீப்பெட்டித் தொழிற்சாலைகள் உள்ளன. இங்கு கல் குவாரிகளும் உண்டு.
# திருத்தங்கல்

## போக்குவரத்து

சென்னை - செங்கோட்டை வரும் செல்லும் அகல ரயில் பாதை இவ்வூரையும் கடக்கிறது. வாரத்தின் அனைத்து நாட்களும் பொதிகை விரைவு வண்டி இந்த ஊர் புகைவண்டி நிலையத்தில் நிற்கும். ஆனைக்குட்டம், எரிச்சநத்தம், சுக்கிரவார்பட்டி, சில்லையநாயக்கன்பட்டி, செங்கமலபட்டி, வெள்ளியபுரம், நாரணபுரம், வடமல்லாபுரம், எம் புதுப்பட்டி, ஆலமரத்துப்பட்டி என சுற்றுபுறத்தில் உள்ள சிறிய கிராமங்களுக்கு ஒரு இணைப்பு பகுதியாக திருத்தங்கல் விளங்குகிறது.
# திருத்தங்கல்

## கோவில்கள்

திருத்தங்கல் நின்ற நாராயணப் பெருமாள் கோவில் நூற்றிஎட்டு திவ்ய தேசங்களில் ஒன்றாகும். இங்கே சிவன் கோவிலும் பெருமாள் கோவிலும் ஒருங்கே அமைந்துள்ளது. மலை மேல் உள்ள முருகன் கோவில் பிரசித்தி பெற்றது. இங்குள்ள காளியம்மன் கோவிலிலும் சிறப்பான பூஜைகள் நடைபெறும்.
பங்குனிப் பொங்கல் மற்றும் தை பூசம் இவ்வூரில் சிறப்பாகக் கொண்டாடப்பட்டு வரும் வருடாந்திர பண்டிகைகள்.
# திருத்தங்கல்

## புகழ்பெற்றவர்கள்

ஆரோக்யா பால் நிறுவனர் ஆர். ஜி. சந்திரமோகன் இவ்வூரைச் சேர்ந்தவர்.
# திருத்தங்கல்

## மேலும் பார்க்க

- திருத்தங்கல் நகராட்சி இணையதளம்
# திருத்துறைப்பூண்டி

**திருத்துறைப்பூண்டி** (ஆங்கிலம்: **Thiruthuraipoondi**), இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில் உள்ள திருத்துறைப்பூண்டி வட்டத்தின் நிர்வாகத் தலைமையிடமும், நகராட்சியும் ஆகும். இது நாகப்பட்டினம் மக்களவைத் தொகுதிக்கு உட்பட்டதாகும். இவ்வூருக்கு வில்வாரண்ய க்ஷேத்திரம் என்னும் பெயர் உண்டு. திருத்துறைப்பூண்டி நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.
# திருத்துறைப்பூண்டி

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, 24 நகராட்சி மன்ற உறுப்பினர்களையும், 6,263 குடும்பங்களையம் கொண்ட இந்நகரத்தின் மக்கள்தொகை 24,404 ஆகும். அதில் 11,985 ஆண்களும், 12,419 பெண்களும் உள்ளனர். இந்நகரத்தின் எழுத்தறிவு 88.6% மற்றும் பாலின விகிதம் ஆண்களுக்கு, 1,036 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 2324 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 969பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 7,248 மற்றும் 450 ஆகவுள்ளனர். மக்கள்தொகையில் இந்துக்கள் 90.41%, இசுலாமியர்கள் 6.36%, கிறித்தவர்கள் 3.09% மற்றும் பிறர் 0.14% ஆகவுள்ளனர்.
# திருத்துறைப்பூண்டி

## கோவில்கள்

- திருத்துறைப்பூண்டி பிறவி மருந்தீஸ்வரர் கோயில்
- திருத்துறைப்பூண்டி வண்மீகநாதசுவாமி கோயில்
# திருத்துறைப்பூண்டி

## இங்கு பிறந்து புகழ்பூத்தவர்கள்

- வி. கே. சசிகலா - இந்திய பெண் தொழிலதிபர் மற்றும் அரசியல்வாதி
- ஆர். வெங்கட்ராமன் - எழுத்தாளர் ஆர்வி
- பாலு மலர்வண்ணன் - எழுத்தாளர் பாலு மலர்வண்ணன்
- ஆனந்த விகடன் ஆசிரியர் திரு வாசன்
- எழுத்தாளர் திரு.**உத்தமசோழன்** (எழுத்தாளர், கிழக்கு வாசல் உதயம் மாத இதழின் ஆசிரியர்)
- மருத்துவப் பேராசிரியர் திரு இரவீந்திரன்
- T.R.பாப்பா (சினிமா -இசையமைப்பாளர்)
- லியோ முத்து (நிறுவனர் -சாய் ராம் கல்வி நிறுவனங்கள் )
- கமலா கந்தசாமி (எழுத்தாளர் )
- திருமதி பிருந்தா சீனிவாசன் (அறிவியலாளர்)
- திரு வீரபாண்டியன் (ஊடகவியளாலா்)
# திருவள்ளூர்

**திருவள்ளூர்** (*Thiruvallur*) இந்தியாவின் தமிழ்நாடு மாநிலத்தில் உள்ள திருவள்ளூர் மாவட்டம், திருவள்ளூர் வட்டம் மற்றும் திருவள்ளூர் ஊராட்சி ஒன்றியம் ஆகியவற்றின் நிர்வாகத் தலைமையிட நகரமும், தேர்வு நிலை நகராட்சியும் ஆகும்.
# திருவள்ளூர்

## இவ்வூரின் சிறப்பு

இதன் திருத்தமான பெயர் திருவெவ்வுளூர் ( = திருஎவ்வுளூர் = திரு எவ்வுள் ஊர்) ஆகும். இதன் உண்மையான பழைய பெயர் வெறுமனே எவ்வுள் என்பதேயாகும். அப்படியேதான் ஆழ்வார் பாசுரங்களில் பாடுவதைக் காணலாம்.
இவ்வூரில் அமைந்துள்ள வீரராகவபெருமாள் திருக்கோயில் 108 திவ்ய தேசங்களுள் ஒன்றாகும்.  
உள் என்னும் சொல் மிக அரிதாக ஊர்ப் பெயரிலே காணப்படும். வைணவத் திருப்பதிகளில் ஒன்றாகிய இந்த எவ்வுள் என்னும் ஊரை அப்படியே திருமங்கையாழ்வாரும், திருமழிசையாழ்வாரும் பாடியுள்ளனர். பிறகு நாளடைவில் திருஎவ்வுள் என்றும், திருஎவ்வுளூர், திருவெவ்வுளூர் என்றும் அழைக்கப்பெற்ற இவ்வூர், காலப்போக்கில் மருவி தற்போது திருவள்ளூர் என அழைக்கப்படுகிறது. திருவள்ளூர் நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.
# திருவள்ளூர்

## மக்கள் வகைப்பாடு

2011-ஆம் ஆண்டு மக்கள் தொகை கணக்கெடுப்பின்படி, 27 நகராட்சி மன்ற உறுப்பினர்களையும், 14,004 குடும்பங்களையும் கொண்ட இந்நகரத்தின் மக்கள்தொகை 56,074 ஆகும். இந்நகரத்தின் எழுத்தறிவு 88.7% மற்றும் பாலின விகிதம் 1000 ஆண்களுக்கு 999 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 5627 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 938 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 10,653 மற்றும் 334 ஆகவுள்ளனர்.  
2011 ஆம் ஆண்டு மதவாரியான கணக்கெடுப்பின்படி, திருவள்ளூரில் இந்துக்கள்
86.45%, முஸ்லிம்கள் 5.88%, கிறிஸ்தவர்கள் 6.17%, சீக்கியர்கள் 0.02%, பௌத்தர்கள் 0.02%, சைனர்கள் 0.35%, 1.12% பிற மதங்களைப் பின்பற்றுபவர்களும் உள்ளனர்.
# திருவள்ளூர்

## நகராட்சி நிர்வாகம் மற்றும் அரசியல்

| **நகராட்சி அதிகாரிகள்** |  |  |
| --- | --- | --- |
| தலைவர் |  |  |
| ஆணையர் |  |  |
| சட்டமன்ற உறுப்பினர் | வி. ஜி. ராஜேந்திரன் |  |
| மக்களவை உறுப்பினர் | கே. ஜெயக்குமார் | } |
திருவள்ளூர் நகராட்சியானது திருவள்ளூர் சட்டமன்றத் தொகுதிக்கும் மற்றும் திருவள்ளூர் மக்களவைத் தொகுதிக்கு உட்பட்டதாகும்.  
2019 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை காங்கிரசு கட்சியை சேர்ந்த கே. ஜெயக்குமார் வென்றார்.  
2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை திராவிட முன்னேற்றக் கழகத்தை (திமுக) சேர்ந்த வி. ஜி. ராஜேந்திரன் வென்றார்.
# திருவள்ளூர்

## போக்குவரத்து

திருவள்ளூர் நகரமானது சென்னை - திருப்பதி தேசிய நெடுஞ்சாலையில் அமைந்துள்ளது. சென்னை மற்றும் திருவள்ளூரை இணைக்கும் பிற முக்கிய சாலைகளில் காக்களூர், புட்லூர், சேவப்பேட்டை, வேப்பம்பட்டு, திருநின்றவூர், ஆவடி, திருமுல்லைவாயில், அம்பத்தூர் மற்றும் வில்லிவாக்கம் ஆகிய நகரங்கள் வழியாக ஒரு பாதையும், பூந்தமல்லி மற்றும் கோயம்பேடு வழியாக மற்றொரு பாதையும் உள்ளது. தமிழ்நாட்டின் மிக அதிகமான போக்குவரத்து நிலைகளில், ஒவ்வொரு நாளும் கிட்டத்தட்ட ஒரு லட்சம் (1,00,000) வாகனங்கள் இந்த நகரத்தை கடக்கின்றன.  
இந்நகரமானது சென்னை - பெங்களூர் அகல ரயில் பாதையில் அமைந்துள்ளது. இங்கு இரண்டு புறநகர் ரயில் பாதைகள் உள்ளன: சென்னை சென்ட்ரலில் இருந்து அரக்கோணம் வரையிலான மேற்கு பாதை மற்றும் சென்னை சென்ட்ரலில் இருந்து திருத்தணி வரையிலான வடமேற்கு பாதை ஆகியவைகள் ஆகும். இந்த இரண்டு பாதைகளிலும், அதிகளவில் புறநகர் ரயில்கள் இயக்கப்படுகின்றனர்.  
இங்கிருந்து 40 கி.மீ தொலைவில் உள்ள சென்னை வானூர்தி நிலையம் அருகிலுள்ள விமான நிலையமாகும்.
# திருவட்டாறு

**திருவட்டாறு** (ஆங்கிலம்:Thiruvattaru), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் உள்ள திருவட்டார் வட்டம் மற்றும் திருவட்டாறு ஊராட்சி ஒன்றியத்தின் நிர்வாகத் தலைமையிடமும் ஒரு பேரூராட்சி ஆகும். இங்குள்ள திருவட்டாறு ஆதிகேசவப் பெருமாள் கோவில் 108 திவ்ய தேசங்களில் ஒன்றாகும்.
# திருவட்டாறு

## அமைவிடம்

திருவட்டாறின் கிழக்கில் குலசேகரம் 5 கி.மீ.; மேற்கில் மார்த்தாண்டம் 10 கி.மீ.; வடக்கில் திற்பரப்பு 10 கி.மீ.; தெற்கில் தக்கலை 20 கி.மீ. தொலைவில் உள்ளது. அருகமைந்த தொடருந்து நிலையம், 15 கி.மீ. தொலைவில் உள்ள குழித்துறையில் உள்ளது.
# திருவட்டாறு

## பேரூராட்சியின் அமைப்பு

6.30 ச.கி.மீ. பரப்பும், 18 வார்டுகளும், 41 தெருக்களும் கொண்ட இப்பேரூராட்சி குளச்சல் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# திருவட்டாறு

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,836 வீடுகளும், 18,985 மக்கள்தொகையும் கொண்டது.
# திருவேங்கடம்

**திருவேங்கடம்** (*Thiruvengadam*), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டத்தில் இருக்கும் ஒரு பேரூராட்சி ஆகும். சங்கரன்கோயில் வட்டம் பிரிக்கப்பட்டு, முன்னாள் முதல்வர் ஜெயலலிதா அவர்களால் திருவேங்கடம் வட்டம் உருவாக்கப்பட்டது.
# திருவேங்கடம்

## அமைவிடம்

இப்பேரூராட்சி திருநெல்வேலியிலிருந்து 80 கி.மீ. தொலைவிலும்; கோவில்பட்டியிலிருந்து 25 கி.மீ. தொலைவிலும்; சங்கரன்கோவிலிருந்து 18 கி.மீ. தொலைவிலும்; சிவகாசியிலிருந்து 28 கி.மீ. தொலைவிலும் உள்ளது. சங்கரன்கோவில் இதன் அருகமைந்த தொடருந்து நிலையம் ஆகும்.
# திருவேங்கடம்

## பேரூராட்சியின் அமைப்பு

15.60 ச.கி.மீ. பரப்பும், 15 வார்டுகளும், 30 தெருக்களும் கொண்ட இப்பேரூராட்சி சங்கரன்கோவில் (சட்டமன்றத் தொகுதி)க்கும், தென்காசி மக்களவைத் தொகுதிக்கும் உட்பட்டது.
# திருவேங்கடம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2368 வீடுகளும், 8337 மக்கள்தொகையும் கொண்டது.
# திருவேங்கடம்

## ஆறுகள்

திருவேங்கடம் ஊரில் நிட்சேப நதி (வைப்பாறு)பாய்கிறது. இவ்வாற்றின் குறுக்கே தடுப்பணை ஒன்று கட்டப்பட்டு அந்த நீர் கீழத்திருவேங்கடத்தின் கூத்தாடி குளத்துக்கு கால்வாய் மூலம் கொண்டு செல்லப்படுகிறது.
# திருவேங்கடம்

## வழிபாட்டுத் தலங்கள்

- யோக ஆஞ்சநேயர் திருக்கோவில்(சங்குபட்டி விலக்கு,நரிபாறை)
- அங்காள பரமேஸ்வரி அம்மன் கோவில் ( மதாங்கோவில்)
- மீனாட்சி அம்மன் உடனுறை சொக்கநாதர் கோவில் (சிவன் கோவில்)
- திருவேங்கடநாதர் கோவில்
- படிக்காசு விநாயகர் கோவில்
- காளியம்மன் கோவில்
- முப்பிடாரி அம்மன் கோவில்
- வனப்பேச்சியம்மன் கோவில
- அய்யனார் கோவில்.
# திருவேங்கடம்

## கல்வி நிலையங்கள்

- ஊராட்சி ஒன்றிய துவக்கப்பள்ளி
- சி.எஸ்.ஐ துவக்கப்பள்ளி
- அரசு மேல்நிலைப் பள்ளிகள் (தமிழ் & ஆங்கிலம் பயிற்று மொழிகள்)
# திருவேங்கடம்

## கல்வி நிலையங்கள்

### தனியார் பள்ளிகள் (ஆங்கில வழி மட்டும்)

- ஸ்ரீ கலைவாணி மெட்ரிகுலேசன் பள்ளி
- கெங்குசாமி நாயுடு மெட்ரிகுலேசன் பள்ளி
# திருவெண்ணெய்நல்லூர்

**திருவெண்ணெய்நல்லூர்** (ஆங்கிலம்:**Thiruvennainallur**), இந்தியாவின் தமிழ்நாடு மாநிலத்தில் அமைந்துள்ள விழுப்புரம் மாவட்டத்தில் உள்ள திருவெண்ணெய்நல்லூர் வட்டம் மற்றும் திருவெண்ணெய்நல்லூர் ஊராட்சி ஒன்றியத்தின் நிர்வாகத் தலைமையிடமும், ஒரு பேரூராட்சியும் ஆகும். திருவெண்ணெய்நல்லூர் நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.  
இப்பேரூராட்சிப் பகுதியில் கிருபாபுரீஸ்வரர் கோயில் மற்றும் மெய்கண்டதேவர் கோயில் அமையப்பெற்றுள்ளது. திருவெண்ணெய்நல்லூர் நகரம் தொண்டை மண்டலத்தில் ஒரு பகுதியாக இருந்தது.
# திருவெண்ணெய்நல்லூர்

## அமைவிடம்

விழுப்புரத்திலிருந்து 22 கி.மீ. தொலைவில் அமைந்துள்ள திருவெண்ணெய்நல்லூர் பேரூராட்சிக்கு 6 கி.மீ. தொலைவில் **திருவெண்ணெய்நல்லூர் ரோடு** தொடருந்து நிலையம் உள்ளது. இதன் கிழக்கில் பண்ருட்டி 22 கி.மீ.; மேற்கில் திருக்கோயிலூர் 23 கி.மீ.; வடக்கில் விழுப்புரம் 22 கி.மீ.; தெற்கில் உளுந்தூர்பேட்டை 23 கி.மீ. தொலைவில் உள்ளது.
# திருவெண்ணெய்நல்லூர்

## பேரூராட்சியின் அமைப்பு

6.48 ச.கி.மீ. பரப்பும், 15 பேரூராட்சி மன்ற உறுப்பினர்களையும், 70 தெருக்களையும் கொண்ட இப்பேரூராட்சி, திருக்கோயிலூர் (சட்டமன்றத் தொகுதி)க்கும் மற்றும் விழுப்புரம் மக்களவைத் தொகுதிக்கும் உட்பட்டது.
# திருவெண்ணெய்நல்லூர்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,121 வீடுகளும், 9,623 மக்கள்தொகையும் கொண்டது. இப்பேரூராட்சியின் எழுத்தறிவு 82% மற்றும் பாலின விகிதம் 1,000 ஆண்களுக்கு, 979 பெண்கள் வீதம் உள்ளனர். 6 வயதிற்குட்பட்ட குழந்தைகளின் பாலின விகிதம் 1000 ஆண் குழந்தைகளுக்கு, 887 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 2,623 மற்றும் 46 ஆகவுள்ளனர்.
# திருவெறும்பூர்

**திருவெறும்பூர்** (*Thiruverumbur*) என்பது இந்தியாவின் தமிழ்நாட்டின் திருச்சிராப்பள்ளி அருகிலுள்ள ஒரு நகராட்சி ஆகும். இது 2011-ஆம் ஆண்டு திருச்சிராப்பள்ளி மாநகராட்சியுடன் இணைக்கப்பட்டது. திருஎறும்பூர் என்பது திரிந்து திருவெறும்பூர் என மாறியது. இங்கு அமைந்துள்ள திரு எறும்பீஸ்வரர் கோயிலின் புராணப் பெயர் காரணமாக இந்நகருக்கு இப்பெயர் ஏற்பட்டது. திருவெறும்பூர் சட்டமன்றத் தொகுதி திருச்சி மக்களவைத் தொகுதிக்கு உட்பட்டதாகும்.
# திருவெறும்பூர்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 16,835 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். திருவெறும்பூர் மக்களின் சராசரி கல்வியறிவு 78% ஆகும், இதில் ஆண்களின் கல்வியறிவு 84%, பெண்களின் கல்வியறிவு 72% ஆகும். இது இந்திய தேசிய சராசரி கல்வியறிவான 59.5% விட கூடியதே. திருவெறும்பூர் மக்கள் தொகையில் 11% ஆறு வயதுக்குட்பட்டோர் ஆவார்கள்.
# திருவெறும்பூர்

## போக்குவரத்து

திருவெறும்பூரில் தொடர்வண்டி நிலையம் உள்ளது. இங்கிருந்து திருச்சி, தஞ்சாவூர், திருவாரூர், வேளாங்கண்ணி, காரைக்கால், மைசூர், மயிலாடுதுறை, ஆகிய ஊர்களுக்கு தொடர்வண்டிகள் உள்ளன.